Spring vinnig om vir Blitsbrein Junior in te skryf! | Netwerk24
06 Julie 2020 13:55
Goeie nuus is die afgelope tyd maar dun gesaai, maar Blitsbrein Junior (Netwerk24 se algemene-kennis-kompetisie) gaan voort vanjaar en sal aanlyn aangebied word sodat jy van die huis af kan deelneem. Dís beslis goeie nuus!
“Die Covid-19-pandemie het vanjaar baie dinge deurmekaargekrap, maar ons is opgewonde dat die Blitsbrein-kompetisie steeds kan voortgaan,” sê Anika Pieterse van Netwerk24.
“Daar is steeds baie onsekerheid oor presies wanneer die skole weer ten volle aan die gang gaan gewees. Die kompetisie is so aangepas dat leerlinge van gr. 8 tot gr. 11 die uitdunronde aanlyn kan aflê. Die finale ronde gaan via Zoom geskied,” sê Pieterse.
Daar is twee kompetisies – een vir gr. 8’s en gr. 9’s en een vir gr. 10’s en gr. 11’s.
Hoewel die formaat van vanjaar se kompetisie aangepas is, is die prysgeld steeds dieselfde! Nasionale wenners sal met die volgende prysgeld wegstap:
1ste plek: R10 000 (leerling) en R10 000 (skool)
2de plek: R7 500 (leerling) en R7 500 (skool)
3de plek: R5 000 (leerling) en R5 000 (skool)
Provinsiale wenners kry ook heerlike kontantpryse!
As jy weet hoeveel planete daar in die sonnestelsel is, of wie Taylor Swift is, is jy die ideale kandidaat vir Blitsbrein Junior. Wees deel van die opwindende kompetisie, maar registreer blitsig, want registrasie vir die uitdunronde sluit Woensdag om middernag. Die uitdunronde vind Vrydag om 14:00 plaas.
Registreer by www.cumlaudemedia.com (klik op die toepaslike Blitsbrein-skakel) of stuur ’n e-pos na blitsbrein@cumlaudemedia.com vir meer besonderhede.
Meer oor: Blitsbrein | Blitsbrein Junior
Is jy Netwerk24 se volgende Blitsbrein Junior?